Fuego (sang)

«Fuego» (norsk oversettelse: ild) er en popsang fra 2018 som fremføres av den greske sangeren Eleni Foureira. Sangen representerte Kypros i Eurovision Song Contest 2018, der den endte på andreplass bak Israels Netta og «Toy». «Fuego» er komponert av den svenske produsenten og låtskriveren Alexander Papaconstantinou og ble utgitt for salg 9. mars 2018.

Bakgrunn 
Den kypriotiske kringkasteren RIK kunngjorde at Eleni Foureira skulle representere Kypros i Eurovision Song Contest i 2018. Låten «Fuego» ble offentliggjort som landets bidrag 1. februar 2018, og hele låten ble utgitt en måned senere.

Frem mot semifinalen ble sangen stadig mer populær, og dagen før første semifinale gikk låten til topps på spillselskapenes favorittliste. 

«Fuego» ble fremført som siste bidrag i semifinale 1, tirsdag 8. mai 2018 i Eurovision Song Contest i Lisboa, og endte på andreplass. I finalen var den det 25. og nest siste bidraget ut på scenen, og endte også her på en andreplass.

Om sangen 
Låtens tittel er «Fuego», som er spansk for ild. Resten av teksten er imidlertid på engelsk, og Foureira sier sangen skal fortelle at kvinner kan være «sexy og mektige, og at det ikke er noe galt med det».

Listeplasseringer

Referanser

Eksterne lenker 
 

 
 
 

 
 

Sanger fra 2018
Bidrag til Eurovision Song Contest 2018
Greske sanger